Na temelju članka 63. stavka (4) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 17,04, 26/04, 37/04, 48/05, 2/06, 32/07, 43/09, 8/10, 42/12, 93/17 i 18/24) i Pravilnika o unutarnjoj organizaciji Odbora državne službe za žalbe, broj 01-1-02-2-134-16/23 od 22. 12. 2023. godine, a u vezi sa zaključkom Vijeća ministara Bosne i Hercegovine s 55. sjednice, održane 9. 7. 2024. godine, raspisuje se

**JAVNI OGLAS**

**za izbor i imenovanje članova Odbora**

**državne službe za žalbe**

Član Odbora državne službe za žalbe

**1/01 Član Odbora državne službe za žalbe**

**Opis dužnosti i odgovornosti:** član Odbora rukovodi institucijom, organizira obavljanje svih poslova iz nadležnosti Odbora, donosi propise i donosi druge opće i pojedinačne akte za koje je zakonom i drugim propisima ovlašten, vrši najsloženije upravne i poslove nadzora iz nadležnosti osnovne djelatnosti Odbora, odgovara za zakonito i pravodobno izvršavanje poslova Odbora, ostvaruje kontakte s drugim institucijama Bosne i Hercegovine i/ili Agencijom za državnu službu Bosne i Hercegovine, predlaže programe i planove rada i izvješća o radu, odlučuje o pravima, dužnostima i odgovornostima zaposlenih u Odboru iz radnog odnosa ili u vezi s radnim odnosom, odgovoran je za korištenje financijskih i materijalnih sredstava Odbora te obavlja i druge poslove za koje je zakonom i drugim propisima ovlašten.

**Posebni uvjeti:** pravni fakultet (VII. stupanj) ili ekvivalent bolonjskog sustava studiranja s najmanje 240 ECTS bodova,položen pravosudni ispit,najmanje pet (5) godina radnog iskustva u struci, od čega tri (3) godine na rukovodećim poslovima, najmanje četiri (4) godine iskustva u rješavanju drugostupanjskih upravnih stvari nakon položenog pravosudnog ispita.

**Pripadajuća osnovna netoplaća**:3.600,00 KM.

**Broj izvršitelja:** 3 (tri).

**Mjesto rada:** Sarajevo.

**Napomene za sve kandidate:**

* Osim posebnih uvjeta navedenih u Javnom oglasu, kandidati moraju ispunjavati i opće uvjete propisane člankom 22. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Neovisno o svim drugim zahtjevima iz ovog oglasa, kandidati koji su završili studij po bolonjskom sustavu studiranja dužni su, osim ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Članove Odbora državne službe za žalbe imenuje Vijeće ministara Bosne i Hercegovine na razdoblje od četiri godine, s mogućnošću ponovnog imenovanja bez javnog natječaja na isto mandatno razdoblje.

**Potrebni dokumenti:**

**I. Original ili ovjerene kopije:**

* sveučilišne diplome (nostrificirane/priznate diplome, ako fakultet nije završen u BiH ili je diploma stečena u nekoj drugoj državi nakon 6. 4. 1992. godine);
* dodatka diplome za kandidate koji su visoko obrazovanje stekli po bolonjskom sustavu studiranja; izuzetno, samo u slučaju da visokoškolska ustanova dodatak diplomi nije uopće izdavala niti za jednog diplomca, kandidat je dužan da uz ovjerenu kopiju sveučilišne diplome dostavi uvjerenje visokoškolske ustanove da dodatak diplomi nije uopće izdan ni za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od nadležnog tijela);
* uvjerenja o položenom pravosudnom ispitu;
* potvrde ili uvjerenja kao dokaza o traženoj vrsti radnog iskustva;
* uvjerenja o nevođenju kaznenog postupka (ne starije od tri mjeseca od dana izdavanja od nadležnog tijela);
* Potpisanu i ovjerenu:
* izjavu da nije navršio zakonski propisanu dob za umirovljenje, odnosno da nije ostvario pravo na osobnu mirovinu po bilo kojoj osnovi;
* izjavu da nije otpušten iz državne službe kao rezultat stegovne mjere na bilo kojoj razini vlasti u Bosni i Hercegovini, odbijanja polaganja prisege, samovoljnog napuštanja državne službe ili davanja neistinitih i netočnih podataka prilikom prijema u državnu službu, u roku tri godine prije dana objavljivanja upražnjenog radnog mjesta;
* izjavu da kandidat nije obuhvaćen odredbom članka IX. 1. Ustava Bosne i Hercegovine.

**II. Vlastoručno potpisan:**

* popunjen prijavni obrazac koji možete preuzeti na web-stranici Agencije za državnu službu Bosne i Hercegovine: [www.ads.gov.ba](http://www.ads.gov.ba/). Napominjemo da potpisan i popunjen obrazac ne može služiti kao dokaz bilo kojeg uvjeta iz teksta Javnog oglasa, on samo olakšava rad tijelu koje vrši izbor i imenovanje te predstavlja samo informacije o kandidatu, koje je potrebno dokazati traženom dokumentacijom.

**Obratiti pažnju na sljedeće dokumente koje ne treba dostavljati, jer ne mogu služiti kao valjan dokaz:**

* Uvjerenje o diplomiranju starije od godinu dana. Sveučilišne diplome akademskog zvanja magistra ili ekvivalenta, akademskog zvanja doktora ili ekvivalenta ili dr. slične diplome, ako nisu eventualno tražene u posebnim uvjetima teksta oglasa. Ove diplome ne mogu dokazati stečeno zvanje završenog dodiplomskog (osnovnog) studija. Ne dostavljati sveučilišnu diplomu bez dodatka diplomi ako je visoko obrazovanje stečeno po bolonjskom sustavu studiranja.
* U pogledu dokazivanja državljanstva i starosne dobi ne treba dostavljati kopiju osobne iskaznice, obavijest da je kandidat uveden u evidenciju prebivališta – boravišta s osobnim podacima (obrazac prijava/odjava), nevažeće uvjerenje o državljanstvu, odnosno uvjerenje starije od šest mjeseci od dana izdavanja od nadležnog tijela.
* U pogledu radnog iskustva ne dostavljati: radnu knjižicu jer ne može dokazati nijedan oblik radnog iskustva, može dokazati samo radni staž. Potvrde/uvjerenja kojima se dokazuje radni staž, također neće biti uzeti u razmatranje, jer radni staž predstavlja samo vrijeme koje zaposlenik provede u radnom odnosu, time se ne može dokazati o kojoj vrsti radnog iskustva je riječ; ugovor o radu, ugovor o obavljanju privremenih i povremenih poslova, ugovor o djelu i dr. ugovore; rješenje ili odluku o zasnivanju/prestanku radnog odnosa – time se dokazuje samo početak/prestanak radnog angažmana i naziv radnog mjesta, ne i njegov kontinuitet; sporazum, preporuke ili druge slične isprave ako ne sadrže sve elemente potvrde/uvjerenja, uvjerenja izdana od MIO o podacima registriranim u matičnoj evidenciji bez potvrde MIO gdje je navedena šifra zanimanja. Također, ne dostavljati dokumente koji ne sadrže elemente potvrde ili uvjerenja, odnosno dokumente u kojima nije jasno navedeno sljedeće: osnovne generalije, vrsta školske spreme u okviru radnog mjesta, tj. stručna sprema predviđena za konkretno radno mjesto, naziv radnog mjesta, precizirano razdoblje radnog angažiranja, te ostali relevantni podaci za dokazivanje tražene vrste radnog iskustva.
* Nepotpisan, nepopunjen, ispravljen ili izmijenjen prijavni obrazac.

**Dodatni dokumenti koji se dostavljaju naknadno:**

Izabrani/imenovani kandidat dužan je instituciji Bosne i Hercegovine dostaviti, u skladu s člankom 22. točkom d) Zakona o državnoj službi u institucijama Bosne i Hercegovine, uvjerenje o radnoj sposobnosti (liječničko uvjerenje), kao dokaz da je zdravstveno sposoban za vršenje određenih poslova predviđenih ovim položajem.

**Ostale napomene**

- Na članove Odbora državne službe za žalbe primjenjuje se Zakon o sprječavanju sukoba interesa u institucijama na razini Bosne i Hercegovine („Službeni glasnik BiH“, broj 18/24).

- Sve kandidate koji budu ispunjavali opće i posebne uvjete tražene u tekstu Javnog oglasa na intervju će pozvati neovisno povjerenstvo za izbor članova Odbora državne službe za žalbe, koju imenuje Vijeće ministara Bosne i Hercegovine.

- Neovisno povjerenstvo za izbor članova Odbora državne službe za žalbe bira članove Odbora na osnovi radnog iskustva kandidata i demonstrirane sposobnosti da obavljaju navedenu dužnost u Odboru.

- Član Odbora povlači se sa dužnosti prije isteka mandata samo na inicijativu Vijeća ministara, koja je pokrenuta uslijed izuzetnih okolnosti i konsenzusom ostalih članova Odbora.

**Podnošenje prijava**

Javni oglas objavljuje se na službenoj internetskoj stranici Agencije za državnu službu Bosne i Hercegovine i u dnevnim novinama: „Dnevni avaz“ Sarajevo, „Nezavisne novine“ Banja Luka i „Večernji list“ Mostar.

Javni oglas ostaje otvoren 15 dana od dana posljednjeg objavljivanja na službenoj internetskoj stranici Agencije za državnu službu Bosne i Hercegovine, odnosno u dnevnim novinama: „Dnevni avaz“ Sarajevo, „Nezavisne novine“ Banja Luka i „Večernji list“ Mostar.

Prijave na javni oglas s traženim dokumentima dostavljaju se putem poštanske službe preporučenom pošiljkom, na adresu:

**Generalno tajništvo Vijeća ministara Bosne i Hercegovine**

**»Javni oglas za izbor i imenovanje članova Odbora državne službe za žalbe«**

**71 000 Sarajevo, Trg Bosne i Hercegovine 1**

Ispunjavanje uvjeta utvrđenih ovim oglasom računa se s danom predaje prijave.

Nepotpune, nepravodobno i neuredne prijave, prijave kandidata koji ne ispunjavaju uvjete tražene u tekstu Javnog oglasa, kao i kopije tražene dokumentacije koje nisu ovjerene neće se uzeti u razmatranje.